চ্যাম্পিয়ন্স ট্রফি থেকে ছিটকে গেলেন বুমরা, দলে ২ নতুন মুখ

স্পোর্টস ডেস্ক: জল্পনার অবসান এবং আশঙ্কাই সত্যি হল। চোটের জন্য চ্যাম্পিয়ন্স ট্রফি থেকে ছিটকে গেলেন জসপ্রীত বুমরা (Jasprit Bumrah)। তাঁর বদলে ভারতীয় দলে এলেন হর্ষিত রানা। জশস্বী জয়সওয়ালের বদলে দলে নেওয়া হয়েছে বরুণ চক্রবর্তীকে। বাকি দল অপরিবর্তিত রয়েছে। তবে অতিরিক্ত হিসাবে রয়েছেন তিন ক্রিকেটার। যশস্বী জয়সওয়াল, মহম্মদ সিরাজ এবং শিবম দুবে। তাঁরা দলের সঙ্গে দুবাই যাবেন না। প্রয়োজন হলে তাঁদের পাঠানো হবে।

এবার একনজরে দেখে নেওয়া যাক ভারতীয় দলের স্কোয়াড-

রোহিত শর্মা (অধিনায়ক), শুভমন গিল (সহ-অধিনায়ক), বিরাট কোহলি, শ্রেয়স আইয়ার, কেএল রাহুল (উইকেটরক্ষক), ঋষভ পন্থ (উইকেটরক্ষক), হার্দিক পাণ্ডিয়া, অক্ষর পাটেল, ওয়াশিংটন সুন্দর, কুলদীপ যাদব, হর্ষিত রানা, মহম্মদ শামি, আরশদীপ সিংহ, রবীন্দ্র জাদেজা এবং বরুণ চক্রবর্তী।

আরও পড়ুন: রোহিত রান পেলেই চ্যাম্পিয়ন্স ট্রফি ভারতের: আজহারউদ্দিন

উল্লেখ্য, অস্ট্রেলিয়া সফরে সিডনি টেস্টে চোট পেয়েছিলেন বুমরা। সেই ম্যাচে দ্বিতীয় দিন মধ্যাহ্নভোজ পর আর বল করতে পারেননি। মাঠ থেকেই তাঁকে হাসপাতালে নিয়ে যেতে হয়। তখন থেকেই মাঠের বাইরে বুমরা। বর্তমানে বেঙ্গালুরুর জাতীয় ক্রিকেট অ্যাকাডেমিতে তাঁর চিকিৎসা চলছে।

? NEWS ?

Fast bowler Jasprit Bumrah has been ruled out of the 2025 ICC Champions Trophy due to a lower back injury. Harshit Rana named replacement.

Other squad updates ? #TeamIndia | #ChampionsTrophy https://t.co/RML5I79gKL

— BCCI (@BCCI) February 11, 2025